Al principi, el front macedoni era en gran part estàtic. Les forces franceses i sèrbies van tornar a ocupar zones frontereres de Macedònia, recuperant Monastir (actualment Bitola) el 19 de novembre de 1916 a conseqüència de la costosa ofensiva de Monastir, que va portar l'estabilització del front. Finalment, les tropes franceses i sèrbies van avançar després de la retirada de la majoria de les tropes alemanyes i austrohongareses. Aquest avanç va ser important per a derrotar a Bulgària i Àustria-Hongria, que va conduir a la victòria final de la Primera Guerra Mundial. Els búlgars van patir la seva única derrota de la guerra a la batalla de Dobro Pole del 15 al 18 de setembre de 1918, però dies més tard, van derrotar de manera decisiva a les forces britàniques i gregues a la batalla de Doiran, evitant l'ocupació. Els exèrcits dels Aliats, majoritàriament francesos, però auxiliats per tropes britàniques, sèrbies i gregues, van avançar el setembre de 1918, van obligar a Bulgària a abandonar la guerra i a capitular el 29 de setembre de 1918, i, finalment, van aconseguir alliberar Sèrbia dues setmanes abans del final de la Primera Guerra Mundial.